Diari Oficial de la Generalitat Valenciana


Sumari del DOGV 5630, del 31-10-2007 (2007/13686)

RESOLUCIÓ de 22 d'octubre de 2007, del director general per al Canvi Climàtic, de la convocatòria d'ajudes destinades a l'adequació dels programes informàtics d'empreses gestores de residus al llenguatge estàndard E3L com a pas previ a l'adaptació i la implementació de la tramitació electrònica de documentació en matèria de residus perillosos a través de l'aplicació ADCR, efectuada per l'Ordre de 27 de juliol de 2007, de la Conselleria de Medi Ambient, Aigua, Urbanisme i Habitatge (DOCV número 5569, de 2 d'agost de 2007).
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5630

Data del DOGV
:   31-10-2007

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2007/13369


Data del document
:   22-10-2007

Organisme emissor
:   Conselleria de Medi Ambient, Aigua, Urbanisme i Habitatge

Tipus de document
:   Resolució

Anàlisi jurídica

 Descriptors 

:   * eliminació de residus
    * ajuda pública
    * telecomunicació
    * suport econòmic
    * comunicació de dades
    * informàtica aplicada
    * ajuda a les empreses

RESOLUCIÓ de 22 d'octubre de 2007, del director general per al Canvi Climàtic, de la convocatòria d'ajudes destinades a l'adequació dels programes informàtics d'empreses gestores de residus al llenguatge estàndard E3L com a pas previ a l'adaptació i la implementació de la tramitació electrònica de documentació en matèria de residus perillosos a través de l'aplicació ADCR, efectuada per l'Ordre de 27 de juliol de 2007, de la Conselleria de Medi Ambient, Aigua, Urbanisme i Habitatge (DOCV número 5569, de 2 d'agost de 2007). [2007/13954]  
L'Ordre de 27 de juliol de 2007, de la conselleria de Medi Ambient, Aigua, Urbanisme i Habitatge, convoca i aprova les bases reguladores de les ajudes gestionades per la Direcció General per al Canvi Climàtic per a l'exercici 2007, per a l'adequació dels programes informàtics d'empreses gestores de residus al llenguatge estàndard E3L com a pas previ a l'adaptació i la implementació de la tramitació electrònica de documentació en matèria de residus perillosos a través de l'aplicació ADCR.  
Conforme a l'article 2, finançament de les ajudes, de l'ordre esmentada, les subvencions es concediran a càrrec de l'aplicació pressupostària 14.22.96.502.66.2, línia T6251000 dels Pressupostos de la Generalitat per al 2007, fins un import global màxim de cent cinquanta mil euros (150.000,00 euros).  
En annex de l'ordre s'estableixen les bases per les quals es regula la convocatòria, i la base 2, actuacions objecte d'ajuda, estableix que "Es podran concedir ajudes per a actuacions d'inversió consistents en l'adaptació al llenguatge estàndard "Environmental Electronic Exchange Languaje (E3L)" dels programes o aplicacions informàtiques (programari de gestió) utilitzats per l'empresa en l'elaboració i remissió de documents i informació en matèria de gestió de residus perillosos a la conselleria competent en medi ambient.  
La base 3, despeses subvencionables i període d'execució de la inversió, preveu com a tals els costos externs derivats de l'adaptació del programari utilitzat per l'empresa al llenguatge E3L..., incloent els costos externs que, en concepte d'estudi i anàlisi prèvia, resulten directament relacionats i necessaris per a l'adaptació esmentada, sempre que aquests costos es materialitzen en la inversió objecte de subvenció i dins d'aquest exercici econòmic. Quant al període d'execució, la base que ens ocupa disposa que les actuacions subvencionades hauran de ser executades després de la presentació de la sol·licitud de subvenció i estar concloses per a la seua validació formal per la conselleria competent en medi ambient abans del 15 de novembre de 2007.  
La base 4, costos i inversions no subvencionables, preveu de forma expressa les despeses i inversions que no poden ser objecte de subvenció, i s'inclouen entre aquestes les inversions de substitució o nova compra de maquinari, maquinària i equips informàtics, i accessoris d'aquests.  
La base 5, quantia de les ajudes, disposa que serà el resultat d'aplicar al total de despeses subvencionables el percentatge del 60%, i s'hi estableix en qualsevol cas com a import màxim de subvenció per beneficiari el de 6.000 euros, com també que podrà incrementar-se o, si és el cas, reduir-se, el percentatge previst en funció de la consignació pressupostària disponible en l'exercici, respectant en tot cas el límit d'aquesta i el límit màxim per beneficiari.  
D'acord amb la base 7 la concessió de les ajudes es realitzarà mitjançant el procediment de concurrència competitiva, i la comissió de valoració regulada en la base 11 seleccionarà les sol·licituds que reunisquen els requisits exigits en la convocatòria, proposarà la desestimació d'aquelles que no els complisquen i, una vegada seleccionades les sol·licituds, n'efectuarà la valoració d'acord amb els següents criteris establits en l'esmentada base 11:  
  
\* \* \* \* \* \* \* \* \* \* \* \* \* \* \* \* \* \* \*  
a) Quantitat anual gestionada de residus perillosos segons les dades de les memòries anuals corresponents a l'any 2005: de 2 a 20 punts en funció de les quantitats gestionades.  
b) Quantitat anual de documents de control i seguiment, fulls de recollida i documents A i B d'olis amb origen a la Comunitat Valenciana utilitzats l'any 2006. D'1 a 5 punts per tipus de documents, establint-se trams d'importància ponderada segons la quantitat d'informació continguda en funció del document de què es tracte.  
Vist quant antecedeix, a proposta de la comissió avaluadora, d'acord amb el que disposa la base 12 i per raó de les competències delegades pel conseller de Medi Ambient, Aigua, Urbanisme i Habitatge segons la disposició final segona de l'ordre de convocatòria, resolc:  
Primer. Estimar les sol·licituds presentades i concedir subvenció a les empreses beneficiàries que s'indiquen a continuació, la petició de les quals s'ajusta a les bases establides en l'annex de l'Ordre de 27 de juliol de 2007:   
Import total de subvencions concedides en euros: 20.964 €  
Segon. D'acord amb la base 14 de l'annex de l'ordre de convocatòria, el pagament de la subvenció concedida s'efectuarà d'una sola vegada, amb justificació prèvia de la despesa corresponent i després de la verificació prèvia per part del Servei d'Informàtica de l'adequació realitzada dels programes i sistemes informàtics al llenguatge estàndard E3L.   
Aquestes proves es realitzaran abans del 15 de novembre, seguint les instruccions que a aquest efecte remeta la conselleria de Medi Ambient, Aigua, Urbanisme i Habitatge mitjançant el servei esmentat.  
D'acord amb la base indicada, el 15 de novembre de 2007, inclusivament, constitueix la data límit per a la presentació de l'imprés de sol·licitud de cobrament i documentació justificativa de la subvenció concedida.  
Tercer. Desestimar la sol·licitud presentada per l'empresa Consenur, SL (exp. 03/07/ADCR) per correspondre a la realització d'actuacions que no són objecte de subvenció d'acord amb la base 2 de l'annex de l'ordre de convocatòria, ja que estan expressament excloses com a inversions subvencionables per la base 4 de l'annex esmentat.  
Contra aquesta resolució, que posa fi a la via administrativa, es pot interposar recurs contenciós administratiu en el termini de dos mesos, comptador des de l'endemà de la notificació o publicació, davant de la sala contenciosa administrativa del Tribunal Superior de Justícia de la Comunitat Valenciana, de conformitat amb el que preveuen els articles 10 i concordants de la Llei 29/1998, de 13 de juliol, reguladora de la jurisdicció contenciosa administrativa.  
Tot això sense perjudici de la interposició de recurs potestatiu de reposició davant del conseller de Medi Ambient, Aigua, Urbanisme i Habitatge, en el termini d'un mes a partir de l'endemà de la publicació, d'acord amb el que disposen els articles 116 i 117 de la Llei 30/1992, de 26 de novembre, de règim jurídic de les administracions públiques i del procediment administratiu comú.  
València, 22 d'octubre de 2007.- El director general per al Canvi Climàtic, p. d. (disposició final segona de l'Ordre de 27 de juliol de 2007 DOCV núm. 5569, de 02.08.2007): Jorge Lamparero Lázaro.